Gondhong, beguk utawa parotitis ya iku salah sawijining lelara nular kang disebabaké déning virus. Lelara iki nyebabaké abuh lan rasa lara ing kelenjar parotis kang manggon ana ing kuping lan wang kang bisa nyebabaké abuhing gulu sisih dhuwur utawa pipi sisih ngisor. Gondhong gampang ditularaké déning wong kang lara liwat cairan kang ana ing tutuk, irung, lan gorokan. Gondhong bisa ditularaké udakara 3-4 dina sawisé abuh kawiwitan. Wektu inkubasi gondhong kira-kira 14-24 dina kanthi rata-rata 17-18 dina. 